Salih Vuçitërni

Salih bej Vuçitërni ose Sali Vuçiterna (Vuçiternë, 8 prill 1881 - Burgu i Burrelit, 4 tetor 1949) ka qenë nëpunës karriere dhe ministër i shtetit shqiptar.

 Jeta 
U lind në Vushtrri, të Vilajetit të Kosovës, të Perandorisë Osmane, më 8 prill 1881. Mbaroi shkollën Normale dhe Universitetin e Fesë Myslimane në Stamboll.

Më 6 shkurt 1910 deri më 30 dhjetor 1912 qe drejtor i Normales së Dibrës. Nga 14 qershor deri më 3 shtator 1914 ka qenë drejtori i arsimit i prefekturës Drin. Nga 24 qershor gjer më 2 tetor 1919 shërbeu si inspektor arsimi në Shkodër dhe nga fundi i 1919 gjer më 1920 qe n/prefekt i Matit. Më 1920 n/prefekt i Tiranës, 1920-'22 prefekt i prefekturës së Drinit (Dibrës). Në vitet 1921-1925, 1928-1930, 1937-39 dhe 1943 u zgjodh si deputet i Parlamentit shqiptar, përfaqësues i prefekturës së Dibrës. Nga viti 1925 e deri në vitin 1928 ai ishte anëtar i Senatit.

Në shkurt 1927, pas disa çrregullimeve në vakëfin shqiptar ku ai ishte drejtues, dhe dështimi i reformës në medrese, Vuçitërni bëri thirrje për një reformë në institucionet bamirëse, thirrje e cila çoi në polemika.

Shërbeu si ministër i Punëve Botore në qeverinë Kota. Gjatë mandatit ai u hetua për korrupsion.Robert Elsie (November 15, 2010). 

Ai ishte një nga dy njerezit e besueshem te Ahmet Zogut, për riaktivizimin e Komitetit të Kosovës së bashku me Ismet Kryeziun nga Gjakova.

Vuçitërni u zgjodh si drejtues i një komisioni qeveritar përgjegjës për Reformat Agrare në Shqipëri, një komision që praktikisht nuk arriti asgjë të rëndësishme pos ndihmave per familjet kosovare që kishin braktisur Kosovën për të zgjidhur anën agrare ne zonat qendrore të Shqipërisë. Në vitin 1939 ai u zgjodh nga Italianët si Drejtor i SITA-s italiane (kompanisë përgjegjëse për energji elektrike logjistikë), duke e zëvendësuar Qemal Vrionin. Nëvitet 1921-39 dhe 1942-45 Vuçiterna ka qenë drejtor i përgjithshëm i Vakëfeve.

U arrestua nga komunistët shqiptarë, në fund të vitit 1944 dhe u dënua si kriminel lufte dhe kolaboracionist.Robert Elsie (2012-12-24).  Më 19 maj 1949 u dënua së bashku me Musa Gjylbegun me burgim të përjetshëm.

 Vepra 
Vuçitërni shkroi një broshurë panegjyrike të quajtur Pikla t'arta heroizmi nga jeta e Mbretit dhe Nanës Mbretneshë, Tiranë, 1937.

Vepra më e rëndësishme e tij ishte përkthimi i Sejahatnames se Evlia Çelebiut nga turqishtja osmane.

 Shih edhe 
 Hasan Prishtina
 Sylejman Vuçitërna

 Referime 

Kategoria:Lindje 1880
Kategoria:Vdekje 1949
Kategoria:Ministra të Punëve Publike të Shqipërisë
Kategoria:Shqiptarë që vdiqën gjatë burgimit
Kategoria:Njerëz nga Vushtrria
Kategoria:Myslimanë suni shqiptarë
Kategoria:Përkthyes prej osmanishtes në shqip
Kategoria:Njerëz nga Vilajeti i Kosovës